ภาษีบุหรี่มาถูกทางลดคนสูบรายได้เพิ่ม
นักวิชาการพอใจโครงสร้างภาษีบุหรี่ใหม่ ลดการบริโภคแต่รัฐยังเก็บภาษีได้เกินเป้า
13 ม.ค. 2561

นักวิชาการพอใจโครงสร้างภาษีบุหรี่ใหม่ ลดการบริโภคแต่รัฐยังเก็บภาษีได้เกินเป้านายอรรถกฤต ปัจฉิมนันท์ นักวิชาการผู้เชี่ยวชาญด้านเศรษฐศาสตร์และรัฐศาสตร์มหาวิทยาลัยธรรมศาสตร์ กล่าวว่า โครงสร้างภาษีสรรพสามิตบุหรี่ใหม่ เป็นการปฏิรูปโครงสร้างภาษีได้ตามเป้าที่รัฐบาลต้องการ เพราะการเก็บภาษีได้ตามเป้าหมาย โดยไตรมาสแรกของปีงบประมาณ 2561 ตั้งแต่เดือน ต.ค.-ธ.ค. 2560 เก็บภาษีได้ 1.45 หมื่นล้านบาท สูงกว่าเป้าหมาย 2%นอกจากนี้ ยังทำให้บุหรี่ราคาถูก 30-50 กว่าบาทในท้องตลาดมีการปรับตัวสูงขึ้น ซึ่งก็เป็นไปตามหลักการควบคุมด้านสุขภาพ ทำให้คนบริโภคบุหรี่ลดลงนายอรรถกฤต กล่าวว่า มาตรการที่รัฐบาลจะออกมาช่วยเหลือผู้ผลิตในประเทศ ต้องดูว่ามาตรการที่ออกมาจะขัดกับกฎหมายไทย หรือกฎหมายการค้าระหว่างประเทศ เช่น ดับเบิ้ลยูทีโอหรือไม่ และต้องดูข้อเท็จจริงในทางปฏิบัติของการแข่งขันในตลาดด้วยมิใช่แค่ตัวกฎหมาย เพราะเป็นการแข่งขันกันในตลาดเสรี หากจะมีการออกมาตรการใดมาเป็นพิเศษเพื่อปกป้องผู้ผลิตในประเทศหรือสร้างความเสียเปรียบทางการตลาดแก่สินค้านำเข้า จะทำให้รัฐบาลไทยเสี่ยงต่อการละเมิดข้อตกลงดับเบิ้ลยูทีโอและทำลายบรรยากาศการส่งเสริมการลงทุนและการค้าระหว่างประเทศ